b'\n_START_ARTICLE_\nHarry Osborn\n_START_SECTION_\nHarry Osborn\n_START_PARAGRAPH_\nHarry Osborn on Norman Osbornin, Vihre\xc3\xa4n Mennink\xc3\xa4isen, poika. Harry oli Peter Parkerin (H\xc3\xa4m\xc3\xa4h\xc3\xa4kkimies) paras yst\xc3\xa4v\xc3\xa4. Kun Norman Osborn Vihre\xc3\xa4n\xc3\xa4 Mennink\xc3\xa4isen\xc3\xa4 kuoli taistellessaan H\xc3\xa4m\xc3\xa4h\xc3\xa4kkimiest\xc3\xa4 vastaan, Harry p\xc3\xa4\xc3\xa4tti kostaa sen, kun h\xc3\xa4n luuli H\xc3\xa4m\xc3\xa4h\xc3\xa4kkimiehen tappaneen is\xc3\xa4ns\xc3\xa4. My\xc3\xb6hemmin Harry meni naimisiin ja otti is\xc3\xa4ns\xc3\xa4 yrityksen hallintaansa. _NEWLINE_H\xc3\xa4n l\xc3\xb6ysi is\xc3\xa4ns\xc3\xa4 kemikaalit, joilla h\xc3\xa4n sai supervoimat, ja Harrysta tuli uusi Vihre\xc3\xa4 Mennink\xc3\xa4inen. H\xc3\xa4n k\xc3\xa4ytti is\xc3\xa4ns\xc3\xa4 varusteita, tosin nopeampaa kiituria. Yritt\xc3\xa4ess\xc3\xa4\xc3\xa4n kostaa Peterille h\xc3\xa4n lopulta kuoli kemikaalien sivuvaikutuksiin, jotka olivat tappavia. Juuri ennen kuolemaansa h\xc3\xa4n sanoi H\xc3\xa4m\xc3\xa4h\xc3\xa4kkimiehelle eli Peterille ett\xc3\xa4 he olisivat ikuisesti parhaat yst\xc3\xa4v\xc3\xa4t._NEWLINE_My\xc3\xb6hemmin selvisi, ett\xc3\xa4 Harryn kuolema olikin Norman Osbornin (alkuper\xc3\xa4isen Mennink\xc3\xa4isen) ja Mysterion luoma illuusio ja, ett\xc3\xa4 Harry on viett\xc3\xa4nyt "kuolemansa" j\xc3\xa4lkeisen ajan Euroopassa.\n_START_SECTION_\nNuoruus ja ihastukset\n_START_PARAGRAPH_\nHarry syntyi New Yorkissa Norman Osbornelle ja Emily Osbornelle. Kuitenkin, h\xc3\xa4nen \xc3\xa4itins\xc3\xa4 kuoli monta vuotta my\xc3\xb6hemmin. H\xc3\xa4n k\xc3\xa4vi Empire State Universityn koulua. H\xc3\xa4n p\xc3\xa4rj\xc3\xa4si hyvin koulussa ja ihastuikin sitten opiskelija Gwen Stacyyn. _NEWLINE_Harry ei aluksi ollut Peterin yst\xc3\xa4v\xc3\xa4. Mutta my\xc3\xb6hemmin huomatessaan ett\xc3\xa4 Peter oli ujo n\xc3\xb6rtti, h\xc3\xa4nest\xc3\xa4 tuli silti Peterin paras kaveri. Harry ei tajunnut ett\xc3\xa4 Peter olikin H\xc3\xa4m\xc3\xa4h\xc3\xa4kkimies, ja sen ett\xc3\xa4 h\xc3\xa4n taisteli kahdesti is\xc3\xa4\xc3\xa4ns\xc3\xa4 vastaan, joka oli tullut Vihre\xc3\xa4ksi Mennink\xc3\xa4iseksi. Harryn ihastus oli my\xc3\xb6hemmin vanhempana Mary Jane Watson._NEWLINE_My\xc3\xb6hempin\xc3\xa4 vuosinaan Harry ihastui Lily Hollisteriin, jonka kanssa sai toisen poikansa Stanleyn. Harry kuitenkin tylysti j\xc3\xa4tti Lilyn, kun sai tiet\xc3\xa4\xc3\xa4 t\xc3\xa4m\xc3\xa4n olevan mennink\xc3\xa4sim\xc3\xa4inen Uhka.\n_START_SECTION_\nVoimat ja varusteet\n_START_PARAGRAPH_\nVasta sen j\xc3\xa4lkeen kun Harry oli juonut mennink\xc3\xa4isseerumia, h\xc3\xa4n sai supervoimat: Voimakkaampi, parempi tasapaino, aggressiivisuuden lis\xc3\xa4ys. Harrylla oli kaikki is\xc3\xa4ns\xc3\xa4 varusteet, sama mennink\xc3\xa4ispuku, kurpitsapommit ja kiituri, jota h\xc3\xa4n oli parantanut nopeudeltaan, sek\xc3\xa4 muunnellut nykyaikaisemman n\xc3\xa4k\xc3\xb6iseksi.\n_START_SECTION_\nSpider-Man \xe2\x80\x93 h\xc3\xa4m\xc3\xa4h\xc3\xa4kkimies\n_START_PARAGRAPH_\nVuonna 2002 Sam Raimi ohjasi elokuvan Spider-Man \xe2\x80\x93 h\xc3\xa4m\xc3\xa4h\xc3\xa4kkimies, jossa Harry Osbornea esitt\xc3\xa4\xc3\xa4 James Franco ja Vihre\xc3\xa4\xc3\xa4 Mennink\xc3\xa4ist\xc3\xa4 esitt\xc3\xa4\xc3\xa4 Willem Dafoe._NEWLINE_Elokuvassa Harry on Peterin paras kaveri, joka aluksi h\xc3\xa4pe\xc3\xa4\xc3\xa4 is\xc3\xa4ns\xc3\xa4 rikkautta. Harry ei tied\xc3\xa4_NEWLINE_ett\xc3\xa4 Peter on H\xc3\xa4m\xc3\xa4h\xc3\xa4kkimies ja Norman Vihre\xc3\xa4 Mennink\xc3\xa4inen. Harry on ihastunut Mary Jane Watsoniin, mutta kun n\xc3\xa4kee t\xc3\xa4m\xc3\xa4n ja Peterin melkein suutelemassa, Harry uskoo menett\xc3\xa4neens\xc3\xa4 toivon hurmata Mary Janen. Samaan aikaan Norman saa selville ett\xc3\xa4 H\xc3\xa4m\xc3\xa4h\xc3\xa4kkimies ja Peter ovatkin sama henkil\xc3\xb6. Kun h\xc3\xa4n kertoo t\xc3\xa4m\xc3\xa4n is\xc3\xa4lleen, h\xc3\xa4n lupaa hyvitt\xc3\xa4\xc3\xa4 sen ett\xc3\xa4 ei ole ollut tukena Harrylle ollenkaan. Niinp\xc3\xa4 Vihre\xc3\xa4n\xc3\xa4 Mennink\xc3\xa4isen\xc3\xa4 h\xc3\xa4n yritt\xc3\xa4\xc3\xa4 tappaa Peterin. Kun Vihre\xc3\xa4 Mennink\xc3\xa4inen H\xc3\xa4m\xc3\xa4h\xc3\xa4kkimiest\xc3\xa4 vastaan on h\xc3\xa4vim\xc3\xa4isill\xc3\xa4\xc3\xa4n, h\xc3\xa4n pyyt\xc3\xa4\xc3\xa4 anteeksi ja paljastaa olevansa Norman Osborn. Samalla h\xc3\xa4n salaa laittaa kiiturinsa iskeytym\xc3\xa4\xc3\xa4n Peteriin. H\xc3\xa4m\xc3\xa4h\xc3\xa4kkimies kuitenkin v\xc3\xa4ist\xc3\xa4\xc3\xa4 kiiturin ja se seiv\xc3\xa4st\xc3\xa4\xc3\xa4kin Norman Osbornin. H\xc3\xa4n kuolee ja Peter vie h\xc3\xa4nen ruuminsa kotiin. Harry n\xc3\xa4kee kun H\xc3\xa4m\xc3\xa4h\xc3\xa4kkimies laittaa Normanin ruumiin s\xc3\xa4ngylle ja luulee nyt H\xc3\xa4m\xc3\xa4h\xc3\xa4kkimiehen tappaneen is\xc3\xa4ns\xc3\xa4.\n_START_SECTION_\nSpider-Man 2 \xe2\x80\x93 H\xc3\xa4m\xc3\xa4h\xc3\xa4kkimies 2\n_START_PARAGRAPH_\nVuonna 2004 elokuvassa Spider-Man 2 \xe2\x80\x93 H\xc3\xa4m\xc3\xa4h\xc3\xa4kkimies 2 Harry ottaa is\xc3\xa4ns\xc3\xa4 paikan Oscorpin johtajana ja liittoutuu Tohtori Mustekalan kanssa. H\xc3\xa4n p\xc3\xa4\xc3\xa4tt\xc3\xa4 kostaa H\xc3\xa4m\xc3\xa4h\xc3\xa4kkimiehelle ja niinp\xc3\xa4 pyyt\xc3\xa4 tohtori Mustekalaa tuomaan h\xc3\xa4net el\xc3\xa4v\xc3\xa4n\xc3\xa4. Vastineeksi tohtori Mustekala haluaa harvinaista tritiumia, jota Harry omistaa, jotta voisi uudestaan rakentaa laitteensa joka ep\xc3\xa4onnistui. Kun Tohtori Mustekala tuo H\xc3\xa4m\xc3\xa4h\xc3\xa4kkimiehen el\xc3\xa4v\xc3\xa4n\xc3\xa4 Harry antaa vastineeksi h\xc3\xa4nen haluamaansa tritiumia. Tohtori Mustekala l\xc3\xa4htee pois. Harry ottaa puukon ja aikoo tappaa H\xc3\xa4m\xc3\xa4h\xc3\xa4kkimiehen, mutta p\xc3\xa4\xc3\xa4tt\xc3\xa4kin katsoa kuka t\xc3\xa4m\xc3\xa4 kyseinen sankari oikeasti onkin. H\xc3\xa4n ottaa naamarin pois ja j\xc3\xa4rkyttyy huomatessaan ett\xc3\xa4 H\xc3\xa4m\xc3\xa4h\xc3\xa4kkimies onkin Peter Parker. Ihmeiss\xc3\xa4\xc3\xa4n oleva Harry p\xc3\xa4\xc3\xa4st\xc3\xa4\xc3\xa4 silti Peterin menem\xc3\xa4\xc3\xa4n pelastaakeen Mary Janen tohtori Mustekalan paikasta ja pys\xc3\xa4ytt\xc3\xa4m\xc3\xa4\xc3\xa4n t\xc3\xa4m\xc3\xa4n aikeen. Elokuvan lopussa Harry ihmeiss\xc3\xa4\xc3\xa4n miettii, kun kuuleekin yht\xc3\xa4kki\xc3\xa4 Vihre\xc3\xa4n Mennink\xc3\xa4isen naurua. H\xc3\xa4n n\xc3\xa4kee is\xc3\xa4ns\xc3\xa4 "kummituksen" peilist\xc3\xa4, joka k\xc3\xa4skee Harryn kostaa Peterille. Harry ei silti suostu ja heitt\xc3\xa4\xc3\xa4kin puukkonsa peiliin. Peili hajoaa ja Harry l\xc3\xb6yt\xc3\xa4\xc3\xa4 omituisen paikan sen takaa. Siell\xc3\xa4 on kaikki Vihre\xc3\xa4n Mennink\xc3\xa4isen varusteet.\n_START_SECTION_\nSpider-Man 3 \xe2\x80\x93 H\xc3\xa4m\xc3\xa4h\xc3\xa4kkimies 3\n_START_PARAGRAPH_\nVuonna 2007 elokuvassa Spider-Man 3 \xe2\x80\x93 H\xc3\xa4m\xc3\xa4h\xc3\xa4kkimies 3 Harry p\xc3\xa4\xc3\xa4tt\xc3\xa4\xc3\xa4 kostaa Peterille k\xc3\xa4ytt\xc3\xa4en joitakin Vihre\xc3\xa4n Mennink\xc3\xa4isen varusteita. Harryn alter egoksi tulee Uusi Mennink\xc3\xa4inen (New Goblin) Vihre\xc3\xa4n Mennink\xc3\xa4isen sijaan. Harry ei k\xc3\xa4yt\xc3\xa4 is\xc3\xa4ns\xc3\xa4 kiituria vaan uutta, lumilautaa muistuttavaa kiituria jonka nimi on Sky Stick. Norman Osborn n\xc3\xa4hd\xc3\xa4\xc3\xa4n viel\xc3\xa4 t\xc3\xa4ss\xc3\xa4kin elokuvassa "kummituksena" peilist\xc3\xa4. 23 maaliskuuta vuonna 2007 olevassa viimeisess\xc3\xa4 Spider-Man 3 trailerissa n\xc3\xa4ytettiin kuollut Harry rakennusty\xc3\xb6maalla, Venom tappoi h\xc3\xa4net iskem\xc3\xa4ll\xc3\xa4 t\xc3\xa4h\xc3\xa4n h\xc3\xa4nen kiiturinsa jossa olivat ter\xc3\xa4t esill\xc3\xa4. Alun perin Venomin piti iske\xc3\xa4 Peteri\xc3\xa4, mutta Harry hypp\xc3\xa4si tielle. Kurpitsapommi jonka Peter heitti Harryn naamaan aiheutti arpia h\xc3\xa4nen naamaansa ja mahdollisesti h\xc3\xa4nen oikea silm\xc3\xa4 sokeutui. Harry oli mukana viimeisess\xc3\xa4 taistelussa Hiekkamiest\xc3\xa4 ja Venomia vastaan.'